stanford-oval/wikipedia huggingface dataset:
MM-rallikausi 2006
Osakilpailut

| Nro | Päivämäärä | Ralli | Kuljettaja | Kartanlukija | Talli | Raportti |
| --- | --- | --- | --- | --- | --- | --- |
| 1. | 19.–22. tammikuuta |  Monte Carlo -ralli |  Marcus Grönholm |  Timo Rautiainen | Ford | Raportti |
| 2. | 2.–5. helmikuuta |  Ruotsin ralli |  Marcus Grönholm |  Timo Rautiainen | Ford | Raportti |
| 3. | 2.–5. maaliskuuta |  Meksikon ralli |  Sébastien Loeb |  Daniel Elena | Citroën | Raportti |
| 4. | 23.–26. maaliskuuta |  Katalonian ralli |  Sébastien Loeb |  Daniel Elena | Citroën | Raportti |
| 5. | 6.–9. huhtikuuta |  Korsikan ralli |  Sébastien Loeb |  Daniel Elena | Citroën | Raportti |
| 6. | 27.–30. huhtikuuta |  Argentiinan ralli |  Sébastien Loeb |  Daniel Elena | Citroën | Raportti |
| 7. | 18.–21. toukokuuta |  Sardinian ralli |  Sébastien Loeb |  Daniel Elena | Citroën | Raportti |
| 8. | 1.–4. kesäkuuta |  Akropolis-ralli |  Marcus Grönholm |  Timo Rautiainen | Ford | Raportti |
| 9. | 10.–13. elokuuta |  Saksan ralli |  Sébastien Loeb |  Daniel Elena | Citroën | Raportti |
| 10. | 17.–20. elokuuta |  Suomen ralli |  Marcus Grönholm |  Timo Rautiainen | Ford | Raportti |
| 11. | 1.–3. syyskuuta |  Japanin ralli |  Sébastien Loeb |  Daniel Elena | Citroën | Raportti |
| 12. | 21.–24. syyskuuta |  Kyproksen ralli |  Sébastien Loeb |  Daniel Elena | Citroën | Raportti |
| 13. | 12.–15. lokakuuta |  Turkin ralli |  Marcus Grönholm |  Timo Rautiainen | Ford | Raportti |
| 14. | 26.–29. lokakuuta |  Australian ralli |  Mikko Hirvonen |  Jarmo Lehtinen | Ford | Raportti |
| 15. | 16.–19. marraskuuta |  Uuden-Seelannin ralli |  Marcus Grönholm |  Timo Rautiainen | Ford | Raportti |
| 16. | 1.–3. joulukuuta |  Walesin ralli |  Marcus Grönholm |  Timo Rautiainen | Ford | Raportti |
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 | 7 | 8 |
| Pisteet | 10 | 8 | 6 | 5 | 4 | 3 | 2 | 1 |
Tulokset > Valmistajien mestaruus

| Sija | Valmistaja | Nro>  | MON  | SWE  | MEX  | ESP  | FRA  | ARG  | ITA  | GRC  | GER  | FIN  | JPN  | CYP  | TUR  | AUS  | NZL  | GBR  | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  BP Ford World Rally Team | 3 | 1 | 1 | 6 | 2 | 2 | 8 | kesk. | 1 | 3 | 1 | 2 | 2 | 1 | 5 | 1 | 1 | 195 |
| 1 |  BP Ford World Rally Team | 4 | 5 | 7 | 8 | 5 | 3 | kesk. | 2 | 3 | 5 | 3 | 3 | 3 | 2 | 1 | 2 | kesk. | 195 |
| 2 |  Kronos Total Citroën World Rally Team | 1 | 2 | 2 | 1 | 1 | 1 | 1 | 1 | 2 | 1 | 2 | 1 | 1 | kesk. | 4 | 4 | 5 | 166 |
| 2 |  Kronos Total Citroën World Rally Team | 2 | 6 | 4 | kesk. | kesk. | 4 | 9 | 3 | 6 | 2 | kesk. | kesk. | kesk. | 6 | 8 | 5 | 7 | 166 |
| 3 |  Subaru World Rally Team | 5 | kesk. | kesk. | 2 | 3 | 6 | 2 | 5 | 5 | kesk. | kesk. | 5 | 6 | 11 | 2 | 6 | 3 | 106 |
| 3 |  Subaru World Rally Team | 6 | 4 | 6 | 5 | 4 | 5 | 4 | 6 | 8 | kesk. | 7 | 4 | 7 | 5 | 6 | kesk. | 6 | 106 |
| 4 |  OMV Peugeot Norway | 7 | 3 | 9 | 3 |  |  | 3 | 4 | kesk. |  | 5 |  | 4 | 7 | 3 | 3 | 2 | 88 |
| 4 |  OMV Peugeot Norway | 8 | kesk. | 5 | 4 |  |  | 5 | kesk. | 4 |  | 4 |  | 5 | 3 | kesk. | 8 | 9 | 88 |
| 5 |  Stobart VK M-Sport Ford Rally Team | 9 | 10 | 8 | 9 | 8 | 9 | 6 | 9 | 7 | 7 | 6 | 7 | 8 | 10 | 9 | 9 | 10 | 44 |
| 5 |  Stobart VK M-Sport Ford Rally Team | 10 | 9 | 3 | 7 | 9 | kesk. | 7 | kesk. | 11 | 8 | 8 | 6 | 9 | 4 | 7 | 7 | 4 | 44 |
| 6 |  Red Bull Škoda Team | 11 | 7 | kesk. |  | 6 | 7 |  | 8 | 9 | 6 |  |  | kesk. | 9 |  |  | 8 | 24 |
| 6 |  Red Bull Škoda Team | 12 | 8 | kesk. |  | 7 | 8 |  | 7 | 10 | 4 |  |  | kesk. | 8 |  |  | kesk. | 24 |

| Sija | Valmistaja | Nro. | MON  | SWE  | MEX  | ESP  | FRA  | ARG  | ITA  | GRC  | GER  | FIN  | JPN  | CYP  | TUR  | AUS  | NZL  | GBR  | Pisteet |
Ford varmisti valmistajien mestaruuden Uuden-Seelannin rallissa.
Tulokset > Juniorit

Junioreiden MM-tittelin vei Ruotsin Patrik Sandell.
Aiheesta muualla

Kausi 2006 eWRC-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2006 World Rally Championship
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Käännös suomeksi
Leptolepis

| Leptolepis |
| --- | --- |
 Piirros Leptolepis-parvesta
 Keskitriaskausi - Varhaisliitukausi 242–112,6 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  †Leptolepidiformes
Heimo::  †Leptolepidae
Suku::  †Leptolepis  Agassiz, 1843
Katso myös
   Leptolepis Commonsissa 
Infobox OKNimi-testi OK: 
Leptolepis on sukupuuttoon kuollut varsinaisten luukalojen suku joka eli makeanveden ja meriympäristöissä triaskauden keskivaiheilta varhaisliitukaudelle. Suku oli yksi ensimmäisistä varsinaisista luukaloista.
Lajit

Leptolepis africana Gardiner 1960
Leptolepis autissiodorensis Sauvage 1892
Leptolepis brodiei Agassiz 1845
Leptolepis concentricus Egerton 1849
Leptolepis coryphaenoides Bronn 1830
Leptolepis disjectus Woodward 1890
Leptolepis gregarius Woodward 1895
Leptolepis jaegeri Agassiz 1844
Leptolepis knorri Agassiz
Leptolepis lowei Woodward 1895
Leptolepis macrophthalmus Egerton 1853
Leptolepis neumayri Agassiz, L., 1832
Leptolepis nevadensis David 1941
Leptolepis normandica Nybelin 1962
Leptolepis saltviciensis Simpson 1884
Lajit > Aiemmin sukuun luettuja lajeja

Leptolepis talbragarensis Woodward 1895 (Nykyään Cavenderichthys)
Leptolepis koonwarri Waldman 1971 (Nykyään Waldmanichthys)
Kuvaus

Leptolepis oli noin 30 senttiä pitkä silliä muistuttanut kala, vaikka se ei sille sukua ollutkaan. Vaikka se oli pieni huomaamatomman näköinen kala, se oli ensimmäinen tunnettu luukala joka todella täytti nimensä odotukset, omaten täysin luusta koostuvan luurangon. Sitä aiemmilla suvuilla kuten Pholidophoruksella luuranko koostui sekä luusta että rustosta, mikä tarkoittaa sitä että ne säilyivät vain täysin oikeissa olosuhteissa.Toinen Leptolepikseen moderni omainaisuus olivat sen ohuet, pyörentyneet suomut. Niistä puuttui hammaskiilteinen päällyste joka vielä aikaisimmilla lajeilla oli jäljellä. Molemmat kaksi kehitystä helpottivat sen uimista. Selkäranka muodosti vahvan, mutta joustavan varren vastustamaan kalan uidessa muodostuvaa ruumiin S-muotoista taivutusta. Ohuet suomut pienensivät kalan painoa, ja niiden pyöristynyt muoto teki ruumiista hydrodynaamisemman.
Levinneisyys ja fossiilit

Leptolepiksen fossiilien löytöpaikkoja ovat Afrikka (Tansania), Australia (Uusi Etelä-Wales), Eurooppa (Itävalta, Englanti, Ranska ja Saksa) sekä Pohjois-Amerikka (Nevada). Joukkohaudat osoittavat sen luultavasti eläneen parvissa, mikä antoi yksilöille suojaa kun ne söivät planktonia pinnan lähellä. Fossiilien suuri määrä ja laaja levinneisyys viittaavat kosmopoliittiin levinneisyysalueeseen. Pelagosaurus tunnetaan Leptolepisin saalistajana, sillä eräässä Pelagosauruksen fossiilista löydettiin Leptolepisin jäänteitä sen vatsasta.
Populaarikulttuurissa

Leptolepis esiintyi sarjan Matkalla dinosaurusten kanssa jaksossa Julma meri, jossa se kuvataan yleisenä saaliskalana.
Reconstruction of Waldmanichthys (Leptolepis) koonwarri
Leptolepis knorri, Solnhofen (Saksa). Jurakausi
Leyanet González

| Mitalit> Maa:   Kuuba.Naisten telinevoimistelu.Pan-Amerikan kisat  | Mitalit> Maa:   Kuuba.Naisten telinevoimistelu.Pan-Amerikan kisat  | Mitalit> Maa:   Kuuba.Naisten telinevoimistelu.Pan-Amerikan kisat  | Maa:   Kuuba> Naisten telinevoimistelu. |
| --- | --- | --- | --- |
|  Kultaa | Santo Domingo 2003 | Hyppy |  |
Leyanet González Calero (s. 30. syyskuuta 1978 Sancti Spíritus) on kuubalainen entinen telinevoimistelija. Hänen seuransa oli Escuela Nacional.
González sijoittui hypyssä seitsemänneksi MM-kisoissa 2003 ja voitti samana vuonna Pan-Amerikan kisat kyseisessä lajissa. Hän sijoittui MM-kilpailuissa moniottelun 18:ksi. González osallistui Ateenan olympialaisissa 2004 viiteen eri lajiin, joista parhaan sijoituksensa hän sai hypyssä, jossa hän oli 20.
González on naimisissa voimistelija Eric Lópezin kanssa. Parilla on vuonna 2000 syntynyt poika.
Martha Plimpton

| Martha Plimpton |
| --- | --- |
 Martha Plimpton vuonna 2015.
Henkilötiedot
Koko nimi:  Martha Campbell Plimpton
Syntynyt: 16. marraskuuta 1970 Manhattan, New York
Kansalaisuus:   Yhdysvallat
Ammatti:  näyttelijä, laulaja, malli
Aiheesta muualla
IMDb 
Elonet
Martha Campbell Plimpton (s. 16. marraskuuta 1970 Manhattan, New York) on yhdysvaltalainen näyttelijä, laulaja ja entinen malli. Hänen elokuvadebyyttinsä oli The River Rat (1984). Plimpton tuli tunnetuksi Richard Donnerin ohjaamasta, vuonna 1985 julkaistusta Arkajalat-elokuvasta, jossa hän näytteli Stephanie Steinbrenneriä.
Plimpton on esiintynyt myös elokuvissa Moskiittorannikko (1986), Elämänä pakotie (1988), Perhe on paras (1989), Samantha (1992), Isän tyttö (2010) ja Small Town Murder Songs (2011).
Plimpton on saanut kolme Tony-palkinnon ehdokkuutta sekä Primetime Emmy-ehdokkuuden Outstanding Guest-draamasarjasta vuonna 2002 ja toisen kerran vuonna 2012 The Good Wife-draamaelokuvasta.
Käännös suomeksi
Meathin kreivikunta

| Meathin kreivikunta County Meath Contae na Mí |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Navan
Pinta-ala:  2 331,94 km²
Väkiluku (2016):  194 942
 – väestötiheys:  83,6 as./km²
Lyhenteet:  
 – rekisterikilven tunnus:  MH
 – ISO 3166:  IE-MH
 
Kreivikunnan internetsivut
Meathin kreivikunta (engl. County Meath, iiriksi Contae na Mí) on Irlannin tasavallan kreivikunta Leinsterin historiallisessa provinssissa Irlannin saaren itärannikolla. Kreivikunnassa on 194 942 asukasta (vuonna 2016) ja sen pinta-ala on 2 331,94 neliökilometriä. Kreivikunnan pääkaupunki on Navan.
Kreivikunta sijaitsee historiallisen Meathin kuningaskunnan alueella.
Aiheesta muualla

Kuvia tai muita tiedostoja aiheesta Meathin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Leikkiauto

Peltinen vieterimoottorinen leikkiauto.
Pienoismalliauto.
Pikkuautoja.
Leikkiauto on oikeaa autoa eriasteisella tarkkuudella jäljittelevä leikkikalu. Leikkiautoissa voi olla sitä liikuttava mekanismi, esimerkiksi vieteri, vauhtipyörä tai sähkömoottori. On myös olemassa sähkö- tai polttomoottorilla liikkuvia radio-ohjattavia autoja.
Pienoismalliautot muistuttavat esikuvaansa mahdollisimman tarkasti, eikä niitä yleensä ole tarkoitettu varsinaisiksi leikkikaluiksi.
Ensimmäiset leikkiautot ilmestyivät pikkupoikien leikkeihin melkein heti oikeiden autojen jälkeen. Nämä olivat yleensä puusta itse valmistettuja. Myös sen ajan käsityöläiset valmistivat hienoja leikkiautoja käyttäen metallia materiaalina. Leikkiautoja alettiin valmistaa myös teollisesti sarjatyönä muun muassa pellistä ja niitä myös varustettiin vieterimoottoreilla.
Nykyisin leikkiautoharrastus on suuressa suosiossa autoharrastajien ja -rakentajien keskuudessa. Niitä tuunataan ja maalataan ja niille järjestetään omia näyttelyitä.
Lapsille valmistetaan nykyisin myös istuttavia sähkömoottorilla toimivia pienoisautoja. Aikaisempina vuosikymmeninä suuressa suosiossa olivat myös polku- ja mäkiautot.
Vanhat pikkuautot ovat myös keräilytavaraa.
Aiheesta muualla

Kuvia tai muita tiedostoja aiheesta Leikkiauto Wikimedia Commonsissa
Linja 4 (Ateenan metro)

| Linja 4 Γραμμή 4 |
| --- | --- |
 Suunnitellun Linjan 4 kartta eri vaiheineen.
Perustiedot
Järjestelmä:  Ateenan metro
Reitti:  Álsos Veḯkou – Goudí
Avattu:  (rakenteilla)
Liikenne
Liikennöitsijä(t):  Attikó Metró
Käyttäjiä (ark.):  220 000
Tekniset tiedot
Pituus:  38,2 (aluksi 12,8) km
Asemia:  aluksi 15 (uusia 14)
Linja 4 (kreik. Γραμμή 4, Grammí 4) on Ateenan metron rakenteilla oleva neljäs linja. Se tulee kulkemaan Álsos Veḯkousta Goudíin tehden U-kirjaimen muotoisen mutkan Ateenan keskustan kautta.
Historia

Linjaa 4 on suunniteltu ainakin vuodesta 2005. Linja tulee tarjoamaan metroyhteyden ja ensimmäistä kertaa kunnollisen julkisen yhteyden ylipäätään monille koillisen kantakaupungin ruuhkaisille alueille. Samalla se yhdistää muun muassa merkittäviä yliopistojen kampusalueita. Päivittäiseksi käyttäjämääräksi on arvioitu noin 341 000 matkustajaa. Rakennusprojektin budjetti on 1,2 miljardia euroa, josta osa on Euroopan investointipankin antamaa rahoitusta.
Metrolinjan kokonaispituudeksi on suunniteltu 38,2 kilometriä. Linjan ensimmäisen osuuden Álsos Veḯkou – Goudí, jonka pituus on 12,8 kilometriä, rakentaminen alkoi lukuisten viivästysten jälkeen vuonna 2021 ja varsinaisen metrotunnelin kaivaminen vuonna 2023. Myöhemmin linjaa on tarkoitus jatkaa sekä pohjoiseen muun muassa Olympiastadionille ja Péfkiin että etelään Výronasiin ja Áno Ilioúpoliin. Koko linjan on tarkoitus olla käytössä vuonna 2030. Linjan on tarkoitus olla kokonaan automaattinen ja tätä varten hankitaan 18 uutta kuljettajatonta junaa.
Asemat

Linjalle on suunniteltu useita uusia asemia. Ensimmäisessä vaiheessa ovat rakenteilla seuraavat 15 asemaa, joista 14 on kokonaan uusia:
|  |  | Nimi | Nimi | Alueyksikkö | Yhteydet | Avataan |
| --- | --- | --- | --- | --- | --- | --- |
|     | 1 | Álsos Veḯkou | Άλσος Βεΐκου | Keski-Ateena |  | 2030? |
|     | 2 | Galátsi | Γαλάτσι | Keski-Ateena |  | 2030? |
|     | 3 | Elikónos | Eλικώνος | Keski-Ateena |  | 2030? |
|     | 4 | Kypséli | Κυψέλη | Keski-Ateena |  | 2030? |
|     | 5 | Dikastíria | Δικαστήρια | Keski-Ateena |  | 2030? |
|     | 6 | Alexándras | Αλεξάνδρας | Keski-Ateena |  | 2030? |
|     | 7 | Exárcheia | Εξάρχεια | Keski-Ateena |  | 2030? |
|         | 8 | Akadimía | Ακαδημία | Keski-Ateena |  Panepistímio | 2030? |
|     | 9 | Kolonáki | Κολωνάκι | Keski-Ateena |  | 2030? |
|         | 10 | Evangelismós | Ευαγγελισμός | Keski-Ateena |  | 2030? |
|     | 11 | Kaisarianí | Καισαριανή | Keski-Ateena |  | 2030? |
|     | 12 | Panepistimioúpoli | Πανεπιστημιούπολη | Keski-Ateena |  | 2030? |
|     | 13 | Ilísia | Ιλίσια | Keski-Ateena |  | 2030? |
|     | 14 | Zográfou | Ζωγράφου | Keski-Ateena |  | 2030? |
|     | 15 | Goudí | Γουδή | Keski-Ateena |  | 2030? |
Martha Randall

| Mitalit | Mitalit | Mitalit |  |
| --- | --- | --- | --- |
|  Martha Randall vuonna 1964. |  Martha Randall vuonna 1964. |  Martha Randall vuonna 1964. |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 400 m sekauinti |  |
Martha Irene Randall (s. 12. kesäkuuta 1948 Chicago) on yhdysvaltalainen kilpauimari, joka saavutti olympiapronssia sekauinnissa vuonna 1964.
Randall saavutti Tokion olympialaisissa 1964 pronssia 400 metrin sekauinnissa ajalla 5.24,2 edellään maannaisensa Donna De Varona ja Sharon Finneran. Randall voitti universiadeissa 1967 kultaa 100 metrin perhosuinnissa ja vapaa- ja sekauintiviesteissä sekä saavutti pronssia 100 metrin selkäuinnissa.
Randall ui 400 metrin vapaauinnissa vuonna 1965 maailmanennätykset 4.39,2 ja 4.38,0. Hän menetti ennätykset maannaiselleen Pamela Kruselle kesäkuussa 1967.
Leikkele

Ranskalainen leikkelelautanen
Leikkele (engl. cold cuts) on yleisimmin voileivän päällysteenä tai kylmänä alkuruokana syötävä ohueksi viipaloitu lihavalmiste. Myös kasviproteiinista valmistettuja viipaleita voidaan kutsua leikkeleiksi. Yhdysvalloissa termillä tarkoitetaan lisäksi myös juustoviipaleita.
Kokolihaleikkeleitä valmistetaan esimerkiksi kinkusta, paistista tai fileestä. Kinkkuleikkele tarkoittaa puolestaan leikkelettä, jonka valmistuksessa on käytetty kinkun lisäksi sidonta-ainetta kuten tärkkelystä tai proteiini- tai kuituvalmisteita ja jotka eroavat lisäksi leikkelemakkarasta hienonnusasteen sekä valmistusmenetelmän suhteen. Kinkkuleikkeleen valmistukseen saa käyttää vähäisessä määrin myös muuta sianlihaa.
Leikkeleitä valmistetaan myös makkarasta, jolloin tuotetta kutsutaan leikkelemakkaraksi.
Kasvipohjaisena leikkeleenä tai kasvisleikkeleenä markkinoidaan Suomessa esimerkiksi gluteenista tai soija- ja vehnäproteiinista sekä ruokaöljystä valmistetun kasvismakkaran viipaleita.
Kalaleikkeleenä markkinoidaan Suomessa esimerkiksi kalasta ja perunajauhosta valmistetun kalamurekkeen viipaleita.
Leikkelelautanen (engl. charcuterie board) on lautanen, johon on koottu erilaisia leikkeleitä ja muita kylmänä nautittavia elintarvikkeita kuten esimerkiksi juustoa ja suolakeksejä.
Leikkelepöytä on noutopöytä, jossa on tarjolla erilaisia leikkeleitä.
Aiheesta muualla

Kuvia tai muita tiedostoja aiheesta Leikkele Wikimedia Commonsissa
Linja 3 (Toronton metro)

| Line 3 Scarborough |
| --- | --- |

Perustiedot
Järjestelmä:  Toronton metro
Reitti:  Kennedy–McCowan
Avattu:  22. maaliskuuta 1985 
Liikenne
Liikennöitsijä(t):  TTC 
Vuoroväli:  5–6 min 4–5 min (ruuhka-aika) 
Käyttäjiä (ark.):  38 810 
Tekniset tiedot
Pituus:  6,4  km
Asemia:  6 
Raideleveys:  1 435 mm  mm
Sähköistys:  Virtakisko 
Line 3 Scarborough on Toronton metron kolmas linja, joka avattiin 22. maaliskuuta 1985. Muista Toronton metrolinjoista poiketen se on kokonaan maanpäällinen ja käyttää kapeampaa 1 435 millimetrin raideleveyttä ja pienempiä neljän vaunun junia. Arkipäivisin linjalla tehdään noin 39 000 matkaa.
Linjalla 3 on 6 asemaa ja sen pituus on 6,4 kilometriä. Se alkaa Eglinton Avenue Eastin ja Kennedy Roadin risteyksestä ja kulkee L-kirjaimen muotoisena ensin pohjoiseen ja sitten itään päättyen McCowan Roadin ja Progress Avenuen risteykseen. Nimensä mukaisesti se sijaitsee kokonaan Scarboroughin alueella. Vilkkaimpia asemia ovat Kennedy ja Scarborough Centre. Kennedyn asemalta on vaihtoyhteys linjalle 2.
Linjan 3 liikennöinnissä on ollut vakavia ongelmia vanhentuneen tekniikan ja pienen kapasiteetin vuoksi. Kaupunki suunnittelee korvaavansa sen jatkamalla linjaa 2 Scarborough Town Centreen saakka.
Asemat

| Asema | Avattu  | Käyntejä (ark> )  | Vaihtoyhteydet  |
| --- | --- | --- | --- |
| Kennedy | 1980 | 35 890 |  |
| Lawrence East | 1985 | 7 470 |  |
| Ellesmere | 1985 | 1 410 |  |
| Midland | 1985 | 2 460 |  |
| Scarborough Centre | 1985 | 26 470 |  |
| McCowan | 1985 | 3 930 |  |
Aiheesta muualla

Kuvia tai muita tiedostoja aiheesta Linja 3 (Toronton metro) Wikimedia Commonsissa
Scarborough RT lähestyy Kennedyn asemaa.
Mensen Ernst

Mensen Ernst sekstantti kädessään
Mensen Ernst (1795–1843), alkujaan Mons Monsen Øyri, oli norjalainen ultrajuoksija. Hän ansaitsi elantonsa juoksemalla maailmaa ristiin rastiin kaupungista toiseen, joskus lyöden vetoa ajastaan ja joskus kuljettaen kirjeitä. Ernst oli aikansa kuuluisuus, ja hänet tunnetaan yhä Norjassa nimellä ”Juoksijakuningas”.
Juoksu-ura

Palattuaan meriltä 23-vuotiaana Ernst muutti Englantiin vuonna 1818. Siellä hän aloitti juoksu-uransa juoksemalla 116 kilometrin matkan Lontoosta Portsmouthiin yhdeksässä tunnissa ja saavutti lisää kuuluisuutta juoksemalla 240 kilometrin matkan Lontoosta Liverpooliin 32 tunnissa.
Vuonna 1820 Ernst siirtyi Manner-Eurooppaan ja ryhtyi juoksemaan ammatikseen. Hän juoksi pääkaupungista toiseen ja sai maineen ”kaikkien aikojen juoksijana”, jolle kuninkaallisetkin maksoivat juoksijapalkkioita. Vuonna 1832 Ernst juoksi Pariisista Moskovaan 3 800 frangin palkkiota vastaan, jos ehtisi perille 15 päivässä. Hän selvitti 2 500 kilometrin matkan 14 päivässä, juosten 178 kilometriä päivää kohti.
Vuonna 1827 Ernst liittyi Britannian laivaston palvelukseen viideksi vuodeksi ja piti taukoa juoksemisesta. Vuonna 1833 hän lähti 20 000 hurraavan katsojan siivittämänä Münchenistä Kreikan silloiseen pääkaupunkiin Náfplioon mukanaan kirjeitä Baijerin kuningas Ludvig I:ltä Kreikan kuninkaalle Otto I:lle. Ernst ryöstettiin matkalla Montenegrossa ja vangittiin vakoojana Cattaron jälkeen. Hän pääsi lopulta perille 2 700 kilometrin ja 24 päivän juoksun jälkeen.
Vuonna 1836 Ernst juoksi 8 300 kilometrin matkan Konstantinopolista Intian Kalkuttaan ja takaisin 59 päivässä kuljettaen Intiaan Englannin Itä-Intian kauppakomppanian kauppiaiden papereita.
Ernstin viimeinen juoksu alkoi vuonna 1842, kun hän lähti etsimään Niilin alkulähdettä saksalaisen seikkailijan kreivi Hermann von Pückler-Muskaun toimeksiannosta. Ernst juoksi Sleesiasta Konstantinopoliin, ja sieltä Jerusalemin kautta Kairoon. Muutaman kuukauden jälkeen hän jatkoi Niiliä pitkin etelään. Ernst kuitenkin sairastui punatautiin autiomaassa ja kuoli vuonna 1843.
Elämäntavat

Ernstin tiedetään nukkuneen vain neljä tuntia yössä. Hänen ruokavalionsa oli yksinkertainen: juustoleipää, hiukan vihanneksia, harvemmin kylmää lihaa, eikä koskaan lämmintä ruokaa. Viiniä hän joi jopa juoksujensa aikana. Ernst nukkui ulkosalla kovalla maalla, eikä käyttänyt sänkyä edes sisätiloissa.
Lexus UX

| Lexus UX |
| --- | --- |

Valmistustiedot
Valmistaja:  Lexus
Konserni:  Toyota Motor Corporation
Valmistusvuodet:  2018–
Korimalli:  5-ovinen crossover
Luokka:  J-segmentti
Teknisesti samankaltaisia:  Toyota Corolla (E210) Toyota C-HR Toyota Corolla Cross Toyota Prius (XW50)
Käyttövoima:  bensiini hybridi sähkö
Lexus UX on Lexuksen pienin katumaasturimalli. Se esiteltiin Geneven autonäyttelyssä vuonna 2018, ja sen vuoden 2019 lopulla esitelty sähköversio on Lexuksen ensimmäinen sähköautomalli. Sen bensiiniversiota ei myydä Länsi-Euroopassa.
Aiheesta muualla

Kuvia tai muita tiedostoja aiheesta Lexus UX Wikimedia Commonsissa
Leydigin solu

Mikroskooppikuva karjun kiveksestä. 1. kiemuraisen siementiehyen poikkileikkaus 2. spermatidejä 3. spermatosyyttejä 4. spermatogonioita 5. Sertolin solu 6. myofibroplasteja 7. Leydigin solu 8. hiussuonia
Leydigin solut eli kiveksen välisolut eli interstitiaalisolut ovat kiveksien siementiehyiden välitilassa sijaitsevia soluja, jotka tuottavat koirashormoneja kuten testosteronia. Leydigin solujen testosteronin eritystä stimuloi aivolisäkkeen etulohkon erittämä lutropiini eli luteinisoiva hormoni.
Leydigin solu on saanut nimensä saksalaisen löytäjänsä Franz Leydigin mukaan.
Lev!

| Lev! |
| --- | --- |
 Sara Lidmanin muotokuva on osa Uumajassa sijaitsevaa "Lev"-taideteosta.
Nimi:  Lev!
Tekijä:  FA+
Valmistumisvuosi:  2012
Taiteenlaji:  veistos
Leveys:  170 m
Paikkakunta:  Uumaja, Ruotsi
Koordinaatit:  63°49′24″N, 20°16′20″E
Lev! on 170 metriä pitkä lasitaideteos, joka sijaitsee kevyen liikenteen tunnelissa Uumajan keskustassa Järnvägstorgetin ja Hagan alueen välissä. Taideteoksen on luonut taiteilijaduo FA+ (Ingrid Falk ja Gustavo Aguerre), ja se valmistui 17. marraskuuta 2012 samaan aikaan Höstljus-festivaalin ja Uumajan keskusrautatieaseman uudelleenavaamisen yhteydessä. Se on yksi Euroopan suurimmista lasitaideteoksista noin 700 neliömetrin pinta-alallaan.
Taustaa

Uumajan kunta tilasi työn yhteistyössä Liikenneviraston kanssa uudistetun päärautatieaseman avajaisiin, mutta aloitteen teki Sara Lidman -yhdistys Drottninggatanilla, Tukholmassa sijaitsevan Strindbergscitat-taideteoksen innoittamana, ja ehdotti kunnalle tehtäväksi jotain vastaavaa Uumajaan. Kaupungin taidevastaava Lars Sahlin vei asian eteenpäin FA+:lle sekä Tukholman Strindbergscitatin tehneille taiteilijoille, jotka kertoivat voivansa tehdä sen. Tavattuaan uutta rautatieasemaa suunnitelleen White arkitekter -yrityksen kanssa, he päättivät laajentaa taideteosta koko tunnelin ympäristöön – joka toimii myös kävelytienä asemalaiturien välillä  – tarjoten turvallisemman ja miellyttävämmän ympäristön.